रक्षा अनुसंधान एवं विकास विभाग: रक्षा मंत्रालय का यह विभाग समस्त प्रकार की सैन्य वस्तुओं से सम्बन्धित वैज्ञानिक पक्षों पर परामर्श देने के अतिरिक्त सेना द्वारा प्रयुक्त किए जाने वाले साज-सामान से सम्बन्धित अनुसंधान, डिजायन एवं विकास सम्बन्धी योजनाओं का निर्माण करता है। इसके अतिरिक्त विदेशों में अनुसंधान एवं विकास संगठनों (विशेष रूप से रक्षा क्षेत्र से सम्बन्धित पक्ष) में कार्य करने वालों के साथ सम्पर्क बनाए रखना भी इसी विभाग का एक अन्य प्रमुख उत्तरदायित्व है।